CELEX: 
Language: el
Date: 2020-07-17 00:00:00
Title: ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ για τη συμπλήρωση του κανονισμού (ΕΕ) 2016/1011 του Ευρωπαϊκού Κοινοβουλίου και του Συμβουλίου όσον αφορά το ελάχιστο περιεχόμενο της εξήγησης του τρόπου με τον οποίο αντικατοπτρίζονται περιβαλλοντικοί, κοινωνικοί και σχετικοί με τη διακυβέρνηση παράγοντες στη μεθοδολογία του δείκτη αναφοράς

ΕΥΡΩΠΑΪΚΗ
                           ΕΠΙΤΡΟΠΗ
                                                   Βρυξέλλες, 17.7.2020
                                                   C(2020) 4748 final
         ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
                                      της 17.7.2020
   για τη συμπλήρωση του κανονισμού (ΕΕ) 2016/1011 του Ευρωπαϊκού Κοινοβουλίου και
    του Συμβουλίου όσον αφορά το ελάχιστο περιεχόμενο της εξήγησης του τρόπου με τον
   οποίο αντικατοπτρίζονται περιβαλλοντικοί, κοινωνικοί και σχετικοί με τη διακυβέρνηση
                    παράγοντες στη μεθοδολογία του δείκτη αναφοράς
                     (Κείμενο που παρουσιάζει ενδιαφέρον για τον ΕΟΧ)
EL                                                                                      EL
 ---pagebreak---                                        ΑΙΤΙΟΛΟΓΙΚΗ ΕΚΘΕΣΗ
   1.       ΠΛΑΙΣΙΟ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
   1.1.     Γενικό πλαίσιο
   Το 2015, η Ευρωπαϊκή Ένωση υπέγραψε τη συμφωνία του Παρισιού για το κλίμα. Η
   συμφωνία του Παρισιού για το κλίμα θέτει ως στόχο την ενίσχυση της αντιμετώπισης της
   κλιματικής αλλαγής, μεταξύ άλλων, καθιστώντας τις επενδυτικές ροές συμβατές με την
   κατεύθυνση προς την ανάπτυξη με χαμηλές εκπομπές αερίων του θερμοκηπίου και την
   ανθεκτικότητα στις κλιματικές μεταβολές.
   Η ανακοίνωση για την Ευρωπαϊκή Πράσινη Συμφωνία επιβεβαιώνει την ανάγκη για
   μακροπρόθεσμες ενδείξεις ώστε να προσανατολιστούν οι χρηματοοικονομικές ροές και οι
   ροές κεφαλαίων προς πράσινες επενδύσεις και να αποφεύγονται μη αξιοποιήσιμα στοιχεία
   ενεργητικού. Η παρούσα κατ’ εξουσιοδότηση πράξη θα συμβάλει σε αυτόν τον συγκεκριμένο
   στόχο. Δίνει επίσης συνέχεια στο σχέδιο δράσης «Χρηματοδότηση της αειφόρου ανάπτυξης»,
   που προηγήθηκε τον Μάρτιο του 2018, εγκαινιάζοντας μια φιλόδοξη και ολοκληρωμένη
   στρατηγική για τη βιώσιμη χρηματοδότηση και στοχεύοντας να αναπροσανατολίσει τις ροές
   κεφαλαίων προς αειφόρες επενδύσεις, προκειμένου να επιτευχθεί βιώσιμη και χωρίς
   αποκλεισμούς ανάπτυξη.
   Η Ευρωπαϊκή Πράσινη Συμφωνία είναι ευρύτερα η απάντηση της Ευρωπαϊκής Ένωσης στις
   κλιματικές και περιβαλλοντικές προκλήσεις, οι οποίες αποτελούν καθοριστικό στόχο για τη
   γενιά μας. Πρόκειται για μια νέα αναπτυξιακή στρατηγική που αποσκοπεί στον μετασχηματισμό
   της ΕΕ σε μια δίκαιη και ευημερούσα κοινωνία που διαθέτει μια οικονομία σύγχρονη,
   ανταγωνιστική και αποδοτική ως προς τη χρήση των πόρων, στην οποία, έως το 2050, θα έχουν
   μηδενιστεί οι καθαρές εκπομπές αερίων θερμοκηπίου, στην οποία προστατεύονται το περιβάλλον
   και η υγεία των πολιτών, η δε οικονομική ανάπτυξη έχει αποσυνδεθεί από τη χρήση των πόρων.
   Δεδομένου ότι οι επιχειρήσεις και τα νοικοκυριά θα πρέπει να παράσχουν το μεγαλύτερο
   μέρος των βιώσιμων επενδύσεων την επόμενη δεκαετία, είναι ζωτικής σημασίας να υπάρχουν
   σαφείς μακροπρόθεσμες ενδείξεις για την καθοδήγηση των επενδυτών σε βιώσιμες
   επενδύσεις.
   Ο κανονισμός (ΕΕ) 2016/1011 του Ευρωπαϊκού Κοινοβουλίου και του Συμβουλίου1 (ο
   κανονισμός για τους δείκτες αναφοράς) θεσπίζει κοινό πλαίσιο για την εξασφάλιση της
   ακρίβειας και ακεραιότητας των δεικτών που χρησιμοποιούνται ως δείκτες αναφοράς σε
   χρηματοπιστωτικά μέσα, χρηματοπιστωτικές συμβάσεις ή επενδυτικά κεφάλαια στην
   Ευρωπαϊκή Ένωση. Κατ’ αυτόν τον τρόπο αποσκοπεί να συμβάλει στη λειτουργία της
   εσωτερικής αγοράς, επιτυγχάνοντας παράλληλα υψηλό επίπεδο προστασίας των
   καταναλωτών και των επενδυτών.
   Στις 24 Μαΐου 2018, η Επιτροπή δημοσίευσε την πρότασή της να τροποποιήσει τον
   κανονισμό για τους δείκτες αναφοράς, σύμφωνα με το σχέδιο δράσης «Χρηματοδότηση της
   αειφόρου ανάπτυξης», με στόχο την προώθηση προτύπων για τη μεθοδολογία των δεικτών
   αναφοράς για χαμηλές ανθρακούχες εκπομπές στην Ένωση.
   1
          Κανονισμός (ΕΕ) 2016/1011 του Ευρωπαϊκού Κοινοβουλίου και του Συμβουλίου, της 8ης Ιουνίου
          2016, σχετικά με τους δείκτες που χρησιμοποιούνται ως δείκτες αναφοράς σε χρηματοπιστωτικά μέσα
          και χρηματοπιστωτικές συμβάσεις ή για τη μέτρηση της απόδοσης επενδυτικών κεφαλαίων, και για την
          τροποποίηση των οδηγιών 2008/48/ΕΚ και 2014/17/ΕΕ και του κανονισμού (ΕΕ) αριθ. 596/2014 (ΕΕ L
          171 της 29.6.2016, σ. 1).
EL                                                    1                                                    EL
 ---pagebreak---    Ο κανονισμός (ΕΕ) 2019/2089 του Ευρωπαϊκού Κοινοβουλίου και του Συμβουλίου2, ο οποίος
   τροποποιεί τον κανονισμό για τους δείκτες αναφοράς, καθιερώνει μια νέα κατηγορία δεικτών
   αναφοράς, τους λεγόμενους ενωσιακούς δείκτες αναφοράς για το κλίμα (τους ενωσιακούς
   δείκτες αναφοράς για την κλιματική μετάβαση και τους ευθυγραμμισμένους με τη συμφωνία
   του Παρισιού ενωσιακούς δείκτες αναφοράς), καθώς και γνωστοποιήσεις σχετικά με την
   αειφορία για όλους τους ενωσιακούς δείκτες.
   1.2.      Στόχος του κατ’ εξουσιοδότηση κανονισμού
   Στόχος του παρόντος κατ’ εξουσιοδότηση κανονισμού είναι να καθορίσει το ελάχιστο
   περιεχόμενο της εξήγησης του τρόπου με τον οποίο τα βασικά στοιχεία της μεθοδολογίας του
   δείκτη αναφοράς αντικατοπτρίζουν περιβαλλοντικούς, κοινωνικούς και σχετικούς με τη
   διακυβέρνηση (ΠΚΔ) παράγοντες για κάθε δείκτη αναφοράς, εξαιρουμένων των δεικτών
   αναφοράς επιτοκίων και συναλλαγματικών ισοτιμιών, καθώς και τον τυποποιημένο
   μορφότυπο που πρέπει να χρησιμοποιείται.
   1.3.      Νομικό πλαίσιο
   Ο παρών κατ’ εξουσιοδότηση κανονισμός βασίζεται στην εξουσιοδότηση η οποία
   προβλέπεται στο άρθρο 13 παράγραφος 2α του κανονισμού για τους δείκτες αναφοράς.
   2.        ΔΙΑΒΟΥΛΕΥΣΕΙΣ ΠΡΙΝ ΑΠΟ ΤΗΝ ΕΚΔΟΣΗ ΤΗΣ ΠΡΑΞΗΣ
   Τον Ιούνιο του 2018, η Επιτροπή συγκρότησε μια ομάδα τεχνικών εμπειρογνωμόνων για τη
   βιώσιμη χρηματοδότηση (TEG). Η αποστολή της TEG περιλάμβανε την παροχή συστάσεων
   στην Επιτροπή σχετικά με τις απαιτήσεις γνωστοποίησης ΠΚΔ, που πρέπει να περιλαμβάνει
   η δήλωση δείκτη αναφοράς.
   Τον Ιούνιο του 2019, η TEG δημοσίευσε μια ενδιάμεση έκδοση της έκθεσης, η οποία
   αποτέλεσε αντικείμενο πρόσκλησης για σχόλια στη διάρκεια του καλοκαιριού του 2019.
   Στις 30 Σεπτεμβρίου 2019, η TEG δημοσίευσε την τελική της έκθεση. Η τελική έκθεση είναι
   διαθέσιμη                                         στη                                    διεύθυνση
   https://ec.europa.eu/info/sites/info/files/business_economy_euro/banking_and_finance/docum
   ents/190930-sustainable-finance-teg-final-report-climate-benchmarks-and-disclosures_en.pdf.
   Οι υπηρεσίες τις Επιτροπής διοργάνωσαν συναντήσεις με ενδιαφερόμενα μέρη, για να
   συζητήσουν τα μελλοντικά κατ’ εξουσιοδότηση μέτρα, το φθινόπωρο του 2019 και το πρώτο
   εξάμηνο του 2020. Σύμφωνα με τους κανόνες για τη βελτίωση της νομοθεσίας, τα σχέδια των
   κατ’ εξουσιοδότηση πράξεων δημοσιεύτηκαν στη διαδικτυακή πύλη για τη βελτίωση της
   νομοθεσίας για σχόλια, για μια περίοδο 4 εβδομάδων, από τον Απρίλιο έως τον Μάιο του
   2020. Συνολικά, 36 ενδιαφερόμενα μέρη ανταποκρίθηκαν σε αυτή τη διαβούλευση. Επιπλέον,
   στη συνεδρίαση της ομάδας εμπειρογνωμόνων της Ευρωπαϊκής Επιτροπής Κινητών Αξιών
   (EGESC), τον Μάιο του 2020, παρουσιάστηκαν και συζητήθηκαν μεταξύ εμπειρογνωμόνων των
   κρατών μελών τα σχέδια των κατ’ εξουσιοδότηση πράξεων, με παρατηρητές από το Ευρωπαϊκό
   Κοινοβούλιο.
   2
           Κανονισμός (ΕΕ) 2019/2089 του Ευρωπαϊκού Κοινοβουλίου και του Συμβουλίου, της 27ης Νοεμβρίου
           2019, για την τροποποίηση του κανονισμού (ΕΕ) 2016/1011 σχετικά με τους ενωσιακούς δείκτες
           αναφοράς για την κλιματική μετάβαση και τους ευθυγραμμισμένους με τη συμφωνία του Παρισιού
           ενωσιακούς δείκτες αναφοράς καθώς και τις γνωστοποιήσεις σχετικά με την αειφορία για τους
           ενωσιακούς δείκτες (ΕΕ L 317 της 9.12.2019, σ. 17).
EL                                                     2                                                EL
 ---pagebreak---    3.       ΕΚΤΙΜΗΣΗ ΕΠΙΠΤΩΣΕΩΝ
   Σύμφωνα με τον κανονισμό για τους δείκτες αναφοράς, όπως τροποποιήθηκε με τον
   κανονισμό (ΕΕ) 2019/2089, ανατίθεται στην Επιτροπή η εξουσία να καθορίσει μέτρα σχετικά
   με την αειφορία για τους δείκτες αναφοράς. Εν προκειμένω, περιλαμβάνονται τρία θέματα:
   ελάχιστες απαιτήσεις για τη δημιουργία ενωσιακών δεικτών αναφοράς για την κλιματική
   μετάβαση και ευθυγραμμισμένων με τη συμφωνία του Παρισιού ενωσιακών δεικτών
   αναφοράς, το ελάχιστο περιεχόμενο της εξήγησης του τρόπου με τον οποίο τα βασικά
   στοιχεία της μεθοδολογίας του δείκτη αναφοράς αντικατοπτρίζουν περιβαλλοντικούς,
   κοινωνικούς και σχετικούς με τη διακυβέρνηση (ΠΚΔ) παράγοντες, και τις πληροφορίες που
   πρέπει να παρέχει ο διαχειριστής δεικτών αναφοράς στη δήλωση δείκτη αναφοράς σχετικά με
   τον τρόπο με τον οποίο αντικατοπτρίζονται οι παράγοντες ΠΚΔ.
   H TEG έλαβε εντολή από την Επιτροπή να υποβάλει τεχνικές συστάσεις για όλα αυτά τα
   θέματα. Η TEG δημοσίευσε την τελική της έκθεση σχετικά με τους δείκτες αναφοράς για το
   κλίμα και τις γνωστοποιήσεις ΠΚΔ για τους δείκτες αναφοράς τον Σεπτέμβριο του 2019,
   μετά από πολλή αλληλεπίδραση με ενδιαφερόμενα μέρη, με συζητήσεις στρογγυλής
   τραπέζης, συναντήσεις εργασίας και μια πρόσκληση για σχόλια, διάρκειας 6 εβδομάδων, η
   οποία διενεργήθηκε το καλοκαίρι του 2019.
   Η έκθεση της TEG
   Η τελική έκθεση της TEG περιέχει ένα σύνολο ελάχιστων απαιτήσεων για τη δημιουργία
   ενωσιακών δεικτών αναφοράς για την κλιματική μετάβαση και ευθυγραμμισμένων με τη
   συμφωνία του Παρισιού ενωσιακών δεικτών αναφοράς, και ελάχιστες απαιτήσεις
   γνωστοποίησης ΠΚΔ, που θα πρέπει να ισχύουν για όλους τους δείκτες αναφοράς, με
   ορισμένες εξαιρέσεις.
   Η Επιτροπή έχει λάβει υπόψη όλες τις παρατηρήσεις που έλαβε, περιλαμβανομένης της
   έκθεσης της TEG και των αποκρίσεων στην πρόσκληση της TEG για σχόλια, καθώς και τις
   παρατηρήσεις που έλαβε από ενδιαφερόμενα μέρη κατά τη διάρκεια διμερών συναντήσεων ή
   τηλεδιασκέψεων.
   Παρότι η Επιτροπή γενικά συμφωνεί με την προσέγγιση που υιοθέτησε η TEG, οι κατ’
   εξουσιοδότηση πράξεις αποκλίνουν, παρόλα ταύτα, από την έκθεση της TEG σε ορισμένες
   περιπτώσεις, ιδίως όσον αφορά τις απαιτήσεις γνωστοποίησης ΠΚΔ. Στόχος είναι να
   βελτιωθεί και να απλοποιηθεί η προσέγγιση της TEG, ώστε να εξασφαλιστεί μεγαλύτερη
   σαφήνεια σχετικά με το σύνολο των δεικτών και σχετικά με τις πληροφορίες που αναμένεται
   να γνωστοποιούν οι διαχειριστές δεικτών αναφοράς. Οι τροποποιήσεις διατυπώνονται με
   απλούς όρους και διασαφηνίζουν τις τεχνικές συστάσεις που υπέβαλε η TEG, βελτιώνουν το
   επίπεδο διαφάνειας και εξασφαλίζουν μεγαλύτερη προβλεψιμότητα για τους διαχειριστές
   δεικτών αναφοράς.
   Κατά τον καθορισμό των ελάχιστων κριτηρίων για τη δημιουργία ενωσιακών δεικτών
   αναφοράς για την κλιματική μετάβαση και ευθυγραμμισμένων με τη συμφωνία του Παρισιού
   ενωσιακών δεικτών αναφοράς και απαιτήσεων γνωστοποίησης ΠΚΔ, η Επιτροπή έλαβε
   υπόψη τη γενική αρχή της αναλογικότητας, διατηρώντας ταυτόχρονα ένα ορισμένο επίπεδο
   ευελιξίας για τους διαχειριστές δεικτών αναφοράς.
   Αναλογικότητα
   Οι κατ’ εξουσιοδότηση πράξεις διευκρινίζουν περαιτέρω τις εξουσιοδοτήσεις που σχετίζονται
   με τους νέους ενωσιακούς δείκτες αναφοράς για το κλίμα και με τις απαιτήσεις
   γνωστοποίησης ΠΚΔ, που περιέχονται στον κανονισμό για τους δείκτες αναφοράς,
   διασφαλίζοντας την αναλογική εφαρμογή τους.
EL                                              3                                            EL
 ---pagebreak---    Λαμβάνοντας υπόψη την έκθεση της TEG και τα σχόλια που έλαβε από ενδιαφερόμενα μέρη,
   η Επιτροπή επεδίωξε να καθιερώσει μια αναλογική προσέγγιση στις ελάχιστες απαιτήσεις για
   τη δημιουργία ενωσιακών δεικτών αναφοράς για την κλιματική μετάβαση και
   ευθυγραμμισμένων με τη συμφωνία του Παρισιού ενωσιακών δεικτών αναφοράς, και
   ελάχιστες απαιτήσεις γνωστοποίησης ΠΚΔ για τους διαχειριστές δεικτών αναφοράς.
   Σύμφωνα με τις εξουσιοδοτήσεις που περιέχονται στον κανονισμό για τους δείκτες
   αναφοράς, η Επιτροπή πιστεύει ότι υπάρχει ανάγκη διάκρισης των απαιτήσεων
   γνωστοποίησης ΠΚΔ όσον αφορά τη μεθοδολογία από τις απαιτήσεις γνωστοποίησης ΠΚΔ
   στη δήλωση δείκτη αναφοράς, καθώς δεν επιδιώκονται οι ίδιοι στόχοι για τους επενδυτές.
   Οι διαχειριστές δεικτών αναφοράς δεν είναι, επί του παρόντος, υποχρεωμένοι να
   γνωστοποιούν κατάλογο των παραγόντων ΠΚΔ, παρότι ορισμένοι το κάνουν ήδη, στα
   λεγόμενα «ενημερωτικά δελτία». Ως εκ τούτου, η απαίτηση αυτή θα είναι νέα μόνο για
   ορισμένους εξ αυτών. Στόχος της Επιτροπής είναι να υπάρξει ευθυγράμμιση, στον βαθμό που
   είναι εφικτό, με τις ήδη ισχύουσες πρακτικές της αγοράς και τους δείκτες, ώστε να
   αποφευχθούν δυσανάλογα κόστη. Για τον λόγο αυτό, οι παράγοντες ΠΚΔ βασίζονται στη
   σύσταση της έκθεσης της TEG, που αποτέλεσε αντικείμενο εκτενούς διαβούλευσης στην
   αγορά. Η Επιτροπή προτείνει επίσης την περαιτέρω βελτίωση της προσέγγισης που προτείνει
   η TEG, με τον εξορθολογισμό, ιδίως, του καταλόγου των παραγόντων ΠΚΔ που πρέπει να
   γνωστοποιούνται, με την απλοποίηση της χρησιμοποιούμενης ορολογίας και με παραπομπή,
   κατά περίπτωση, σε διεθνή πρότυπα, συνθήκες και συμβάσεις.
   Επιπροσθέτως, η Επιτροπή δεν προτίθεται να καταστήσει υποχρεωτική τη γνωστοποίηση των
   διαβαθμίσεων ΠΚΔ για όλους τους δείκτες αναφοράς, καθώς αυτό το θέμα αποτελεί
   αντικείμενο χωριστής και παράλληλης ροής εργασίας, στο πλαίσιο του σχεδίου δράσης για τη
   βιώσιμη χρηματοδότηση.
   Τέλος, ενώ η έκθεση της TEG συνιστά τη χρήση του «λόγου του ποσοστού πράσινων
   δραστηριοτήτων προς το ποσοστό καφέ δραστηριοτήτων», αυτή η μέτρηση δεν
   περιλαμβάνεται στις κατ’ εξουσιοδότηση πράξεις, καθώς αυτές οι έννοιες δεν έχουν οριστεί
   ακόμη σε επίπεδο ΕΕ και λαμβάνονται υπόψη σε χωριστή και παράλληλη ροή εργασίας, στο
   πλαίσιο του επικείμενου κανονισμού για την ταξινόμηση.
   Ευελιξία
   Οι απαιτήσεις που καθορίζονται βάσει της κατ’ εξουσιοδότηση πράξης όσον αφορά τα
   ελάχιστα πρότυπα για τους ενωσιακούς δείκτες αναφοράς για την κλιματική μετάβαση και
   τους ευθυγραμμισμένους με τη συμφωνία του Παρισιού ενωσιακούς δείκτες αναφοράς
   διατηρούν ορισμένο βαθμό ευελιξίας στον σχεδιασμό της μεθοδολογίας των δεικτών
   αναφοράς, προκειμένου να δοθεί περιθώριο ώστε η αγορά να αναπτύξει καινοτόμες
   στρατηγικές και να προσαρμοστεί στις συγκεκριμένες ανάγκες των επενδυτών.
   Όσον αφορά την κατ’ εξουσιοδότηση πράξη σχετικά με το ελάχιστο περιεχόμενο της
   εξήγησης του τρόπου με τον οποίο αντικατοπτρίζονται οι παράγοντες ΠΚΔ στη μεθοδολογία
   του δείκτη αναφοράς, οι διαχειριστές δεικτών αναφοράς θα πρέπει να αναφέρουν τους
   παράγοντες ΠΚΔ που χρησιμοποιούν μόνον όταν επιδιώκουν στόχους ΠΚΔ, και τον τρόπο με
   τον οποίο το κάνουν.
   Τέλος, όσον αφορά την κατ’ εξουσιοδότηση πράξη σχετικά με τη δήλωση δείκτη αναφοράς,
   οι διαχειριστές δεικτών αναφοράς που δεν επιδιώκουν στόχους ΠΚΔ δεν θα δεσμεύονται από
   τις απαιτήσεις, όταν το δηλώνουν ρητά στο σχετικό υπόδειγμα που προσαρτάται στη δήλωση
   δείκτη αναφοράς.
EL                                             4                                            EL
 ---pagebreak---    3.1      Ανάλυση κόστους και οφέλους
   Μία από τις κατ’ εξουσιοδότηση πράξεις καθορίζει ελάχιστα πρότυπα για τον σχεδιασμό
   ενωσιακών δεικτών αναφοράς για την κλιματική μετάβαση και ευθυγραμμισμένων με τη
   συμφωνία του Παρισιού ενωσιακών δεικτών αναφοράς. Και οι δύο δείκτες αναφοράς είναι
   προαιρετικές ονομασίες και, ως εκ τούτου, οι απαιτήσεις που καθορίζονται στη σχετική κατ’
   εξουσιοδότηση πράξη ισχύουν μόνο για διαχειριστές δεικτών αναφοράς που επιλέγουν να
   εφαρμόσουν τους κανόνες. Εφόσον η κατ’ εξουσιοδότηση πράξη καθορίζει ελάχιστα
   πρότυπα, οι διαχειριστές δεικτών αναφοράς θα μπορούν να διατηρούν ορισμένο βαθμό
   ευελιξίας στον σχεδιασμό τους, ούτως ώστε τα κόστη συμμόρφωσης να είναι περιορισμένα.
   Πιο γενικά, η προσέγγιση αυτή αναμένεται να παράσχει σαφείς και εναρμονισμένους κανόνες
   για τον τρόπο σχεδιασμού αυτών των δεικτών αναφοράς, πράγμα το οποίο θα πρέπει να
   δώσει τη δυνατότητα για πιθανή μείωση του κόστους ανάπτυξης εσωτερικών πολιτικών, αλλά
   επίσης θα πρέπει να δώσει περιθώριο ώστε η αγορά να αναπτύξει καινοτόμες στρατηγικές και
   να ανταποκριθεί στην απαίτηση των επενδυτών που είναι πρόθυμοι να εφαρμόσουν
   στρατηγικές επένδυσης με συνειδητοποίηση των προβλημάτων που συνεπάγεται η κλιματική
   αλλαγή.
   Οι δύο κατ’ εξουσιοδότηση πράξεις σχετικά με τις ελάχιστες γνωστοποιήσεις ΠΚΔ για τη
   μεθοδολογία και τις ελάχιστες γνωστοποιήσεις ΠΚΔ στη δήλωση δείκτη αναφοράς,
   αντιστοίχως, θα υποχρεώσουν τους διαχειριστές δεικτών αναφοράς να προσαρμόσουν τις
   υποδομές ΤΠ τους, για να ανταποκριθούν στη νέα ροή πληροφοριών και τις απαιτήσεις
   γνωστοποίησης. Πρέπει να τονιστεί ότι αποτελεί ήδη τρέχουσα πρακτική της αγοράς η
   γνωστοποίηση, από τους διαχειριστές δεικτών αναφοράς, πληροφοριών ΠΚΔ στα λεγόμενα
   «ενημερωτικά δελτία», επομένως τα κόστη συμμόρφωσης με τους νέους κανόνες αναμένεται
   να είναι περιορισμένα.
   Οι πληροφορίες ΠΚΔ που πρέπει να γνωστοποιούνται από τους διαχειριστές δεικτών
   αναφοράς θα βελτιώσουν το επίπεδο συγκρισιμότητας μεταξύ των δεικτών αναφοράς και θα
   εξασφαλίσουν σαφήνεια για τους επενδυτές που είναι πρόθυμοι να πραγματοποιήσουν
   επενδύσεις τεκμηριωμένες σε σχέση με το κλίμα.
   3.2      Επικουρικότητα
   Ο κανονισμός για τους δείκτες αναφοράς είναι δεσμευτικός ως προς όλα τα μέρη του και
   ισχύει άμεσα σε κάθε κράτος μέλος. Ο κανονισμός για τους δείκτες αναφοράς περιέχει μια
   μεταβατική περίοδο για δείκτες αναφοράς κρίσιμης σημασίας και για δείκτες αναφοράς
   τρίτων χωρών, που μπορούν να συνεχίσουν να χρησιμοποιούνται στην Ένωση χωρίς άδεια
   μέχρι το τέλος του 2021. Η νομική βάση για τον κανονισμό για τους δείκτες αναφοράς είναι
   το άρθρο 114 της Συνθήκης για τη λειτουργία της Ευρωπαϊκής Ένωσης, και τυχόν αλλαγές σε
   αυτόν τον κανονισμό θα πρέπει να έχουν την ίδια νομική βάση.
   Ένας αυξανόμενος αριθμός αριθμός επενδυτών ακολουθεί επενδυτικές στρατηγικές χαμηλών
   ανθρακούχων εκπομπών και χρησιμοποιεί δείκτες αναφοράς χαμηλών ανθρακούχων
   εκπομπών για τη μέτρηση της απόδοσης των χαρτοφυλακίων επενδύσεων.
   Προκειμένου να διατηρηθεί η ομαλή λειτουργία της εσωτερικής αγοράς προς όφελος των
   επενδυτών και να διασφαλιστεί υψηλό επίπεδο προστασίας των καταναλωτών και των
   επενδυτών, ο κανονισμός για τους δείκτες αναφοράς, όπως τροποποιήθηκε, θεσπίζει ένα
   ρυθμιστικό πλαίσιο που καθορίζει ελάχιστες απαιτήσεις σε ενωσιακό επίπεδο για τους
   ενωσιακούς δείκτες αναφοράς για την κλιματική μετάβαση και τους ευθυγραμμισμένους με
   τη συμφωνία του Παρισιού ενωσιακούς δείκτες αναφοράς. Η καθιέρωση ενωσιακών δεικτών
   αναφοράς για την κλιματική μετάβαση και ευθυγραμμισμένων με τη συμφωνία του Παρισιού
   ενωσιακών δεικτών αναφοράς, βάσει μεθοδολογίας συνδεόμενης με τις δεσμεύσεις της
EL                                              5                                            EL
 ---pagebreak---    συμφωνίας του Παρισιού όσον αφορά τις ανθρακούχες εκπομπές, θα συμβάλει στην ενίσχυση
   της διαφάνειας και θα αποτρέψει την προβολή ψευδοπράσινης ταυτότητας.
   Ελλείψει εναρμονισμένου πλαισίου για τη διασφάλιση της ακρίβειας και της ακεραιότητας
   των βασικών κατηγοριών των δεικτών αναφοράς χαμηλών ανθρακούχων εκπομπών που
   χρησιμοποιούνται σε μεμονωμένα ή συλλογικά χαρτοφυλάκια επενδύσεων, οι διαφορετικές
   προσεγγίσεις των κρατών μελών είναι πιθανόν να δημιουργήσουν εμπόδια στην ομαλή
   λειτουργία της εσωτερικής αγοράς.
   4.      ΝΟΜΙΚΑ ΣΤΟΙΧΕΙΑ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
   Το δικαίωμα έκδοσης κατ’ εξουσιοδότηση πράξεων προβλέπεται δυνάμει του άρθρου 49 του
   κανονισμού (ΕΕ) 2016/1011.
          Το άρθρο 1 αναφέρεται στην εξήγηση του τρόπου με τον οποίο αντικατοπτρίζονται
           οι παράγοντες ΠΚΔ στη μεθοδολογία του δείκτη αναφοράς·
          Το άρθρο 2 διασαφηνίζει πότε είναι υποχρεωμένοι οι διαχειριστές δεικτών αναφοράς
           να επικαιροποιούν το υπόδειγμα για τη μεθοδολογία του δείκτη αναφοράς.
EL                                             6                                            EL
 ---pagebreak---           ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
                                              της 17.7.2020
    για τη συμπλήρωση του κανονισμού (ΕΕ) 2016/1011 του Ευρωπαϊκού Κοινοβουλίου και
     του Συμβουλίου όσον αφορά το ελάχιστο περιεχόμενο της εξήγησης του τρόπου με τον
   οποίο αντικατοπτρίζονται περιβαλλοντικοί, κοινωνικοί και σχετικοί με τη διακυβέρνηση
                         παράγοντες στη μεθοδολογία του δείκτη αναφοράς
                         (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) 2016/1011 του Ευρωπαϊκού Κοινοβουλίου και του
   Συμβουλίου, της 8ης Ιουνίου 2016, σχετικά με τους δείκτες που χρησιμοποιούνται ως δείκτες
   αναφοράς σε χρηματοπιστωτικά μέσα και χρηματοπιστωτικές συμβάσεις ή για τη μέτρηση
   της απόδοσης επενδυτικών κεφαλαίων, και για την τροποποίηση των οδηγιών 2008/48/ΕΚ
   και 2014/17/ΕΕ και του κανονισμού (ΕΕ) αριθ. 596/20143, και ιδίως το άρθρο 13
   παράγραφος 2α,
   Εκτιμώντας τα ακόλουθα:
   (1)     Η συμφωνία του Παρισιού, η οποία εγκρίθηκε στο πλαίσιο της σύμβασης-πλαισίου
           των Ηνωμένων Εθνών για την κλιματική αλλαγή, που εγκρίθηκε από την Ένωση στις
           5 Οκτωβρίου 20164 (στο εξής: συμφωνία του Παρισιού), αποσκοπεί στην ενίσχυση
           της αντιμετώπισης της κλιματικής αλλαγής, μεταξύ άλλων, καθιστώντας τις
           επενδυτικές ροές συμβατές με την κατεύθυνση προς την ανάπτυξη με χαμηλές
           εκπομπές αερίων του θερμοκηπίου και την ανθεκτικότητα στις κλιματικές μεταβολές.
   (2)     Στις 11 Δεκεμβρίου 2019, η Επιτροπή εξέδωσε την ανακοίνωσή της προς το
           Ευρωπαϊκό Κοινοβούλιο, το Ευρωπαϊκό Συμβούλιο, το Συμβούλιο, την Ευρωπαϊκή
           Οικονομική και Κοινωνική Επιτροπή και την Επιτροπή Περιφερειών, με τίτλο «Η
           Ευρωπαϊκή Πράσινη Συμφωνία»5. Η Ευρωπαϊκή Πράσινη Συμφωνία αποτελεί μια νέα
           αναπτυξιακή στρατηγική που αποσκοπεί στον μετασχηματισμό της Ένωσης σε μια
           δίκαιη και ευημερούσα κοινωνία με οικονομία σύγχρονη, ανταγωνιστική και
           αποδοτική ως προς τη χρήση των πόρων, στην οποία, έως το 2050, θα έχουν
           μηδενιστεί οι καθαρές εκπομπές αερίων του θερμοκηπίου και στην οποία η
           οικονομική ανάπτυξη θα έχει αποσυνδεθεί από τη χρήση των πόρων. Η εφαρμογή της
           Ευρωπαϊκής Πράσινης Συμφωνίας προϋποθέτει την προσφορά στους επενδυτές
           σαφών μακροπρόθεσμων ενδείξεων για να αποφεύγονται μη αξιοποιήσιμα στοιχεία
           ενεργητικού και να συγκεντρώνεται βιώσιμη χρηματοδότηση.
   (3)     Ο κανονισμός (ΕΕ) 2016/1011 υποχρεώνει τους διαχειριστές των δεικτών αναφοράς
           να εξηγούν τον τρόπο με τον οποίο τα βασικά στοιχεία της μεθοδολογίας του δείκτη
   3
           ΕΕ L 171 της 29.6.2016, σ. 1.
   4
           Απόφαση (ΕΕ) 2016/1841 του Συμβουλίου, της 5ης Οκτωβρίου 2016, για τη σύναψη, εξ ονόματος της
           Ευρωπαϊκής Ένωσης, της συμφωνίας του Παρισιού που εγκρίθηκε στο πλαίσιο της σύμβασης-πλαισίου
           των Ηνωμένων Εθνών για την κλιματική αλλαγή (ΕΕ L 282 της 19.10.2016, σ. 1).
   5
           COM(2019) 640 final.
EL                                                  7                                                    EL
 ---pagebreak---         αναφοράς αντικατοπτρίζουν περιβαλλοντικούς, κοινωνικούς και σχετικούς με τη
        διακυβέρνηση («ΠΚΔ») παράγοντες για κάθε δείκτη αναφοράς που παρέχεται και
        δημοσιεύεται.
   (4)  Διαφορετικοί τρόποι εξήγησης, για κάθε δείκτη αναφοράς ή οικογένεια δεικτών
        αναφοράς, του τρόπου με τον οποίο τα βασικά στοιχεία της μεθοδολογίας του δείκτη
        αναφοράς αντικατοπτρίζουν παράγοντες ΠΚΔ θα οδηγούσαν σε έλλειψη
        συγκρισιμότητας μεταξύ των δεικτών αναφοράς και έλλειψη σαφήνειας ως προς το
        πεδίο εφαρμογής και τους στόχους των παραγόντων ΠΚΔ. Είναι, επομένως, αναγκαίο
        να καθοριστεί το ελάχιστο περιεχόμενο αυτών των εξηγήσεων, καθώς και ένα
        υπόδειγμα που πρέπει να χρησιμοποιείται.
   (5)  Προκειμένου οι πληροφορίες για τους επενδυτές να είναι καλύτερα προσαρμοσμένες,
        η απαίτηση εξήγησης του τρόπου με τον οποίο τα βασικά στοιχεία της μεθοδολογίας
        αντικατοπτρίζουν παράγοντες ΠΚΔ για κάθε δείκτη αναφοράς ή οικογένεια δεικτών
        αναφοράς, που παρέχεται και δημοσιεύεται, θα πρέπει να λαμβάνει υπόψη τα
        υποκείμενα στοιχεία ενεργητικού στα οποία βασίζονται οι δείκτες αναφοράς. Ο παρών
        κανονισμός δεν θα πρέπει να έχει εφαρμογή σε δείκτες αναφοράς οι οποίοι δεν έχουν
        υποκείμενα στοιχεία ενεργητικού που έχουν επιπτώσεις στην κλιματική αλλαγή, όπως
        δείκτες αναφοράς επιτοκίων και δείκτες αναφοράς συναλλαγματικών ισοτιμιών.
        Σύμφωνα με το άρθρο 19 του κανονισμού (ΕΕ) 2016/1011, ο παρών κανονισμός δεν
        θα πρέπει να έχει εφαρμογή σε δείκτες αναφοράς βασικών προϊόντων.
   (6)  Η εξήγηση του τρόπου με τον οποίο τα βασικά στοιχεία της μεθοδολογίας του δείκτη
        αναφοράς αντικατοπτρίζουν παράγοντες ΠΚΔ θα πρέπει να γίνεται με μια
        συγκεντρωτική σταθμισμένη μέση τιμή, και δεν θα πρέπει να γνωστοποιείται για κάθε
        συνιστώσα των δεικτών αναφοράς. Ανάλογα με την περίπτωση και εφόσον
        ενδείκνυται, οι διαχειριστές δεικτών αναφοράς θα πρέπει να έχουν τη δυνατότητα να
        παρέχουν πρόσθετες πληροφορίες ΠΚΔ.
   (7)  Προκειμένου να παρέχουν στους χρήστες δεικτών αναφοράς ακριβείς και
        επικαιροποιημένες πληροφορίες, οι διαχειριστές δεικτών αναφοράς θα πρέπει να
        επικαιροποιούν τις παρεχόμενες πληροφορίες στο υπόδειγμα, για να αντικατοπτρίζουν
        τυχόν αλλαγές που έγιναν στη μεθοδολογία, και θα πρέπει να αναφέρουν τον λόγο και
        τις ημερομηνίες επικαιροποίησης των πληροφοριών.
   (8)  Προκειμένου να εξασφαλίσουν στους επενδυτές μέγιστη διαφάνεια, οι διαχειριστές
        δεικτών αναφοράς θα πρέπει να δηλώνουν σαφώς αν επιδιώκουν ή δεν επιδιώκουν
        στόχους ΠΚΔ,
   ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
                                           Άρθρο 1
       Εξήγηση του τρόπου με τον οποίο αντικατοπτρίζονται οι παράγοντες ΠΚΔ στη
                              μεθοδολογία του δείκτη αναφοράς
   1.     Οι διαχειριστές δεικτών αναφοράς εξηγούν, χρησιμοποιώντας το υπόδειγμα που
          παρατίθεται στο παράρτημα του παρόντος κανονισμού, ποιους από τους
          περιβαλλοντικούς, κοινωνικούς και σχετικούς με τη διακυβέρνηση (ΠΚΔ)
          παράγοντες, που αναφέρονται στο παράρτημα II του κατ’ εξουσιοδότηση
          κανονισμού (ΕΕ) …/… της Επιτροπής [Υπηρεσία Εκδόσεων: Να συμπληρωθεί
          παραπομπή στον κατ’ εξουσιοδότηση κανονισμό της Επιτροπής για τη συμπλήρωση
          του κανονισμού (ΕΕ) 2016/1011 του Ευρωπαϊκού Κοινοβουλίου και του Συμβουλίου
          όσον αφορά την εξήγηση, στη δήλωση δείκτη αναφοράς, του τρόπου με τον οποίο
EL                                            8                                           EL
 ---pagebreak---             αντικατοπτρίζονται περιβαλλοντικοί, κοινωνικοί και σχετικοί με τη διακυβέρνηση
            παράγοντες σε κάθε δείκτη αναφοράς που παρέχεται και δημοσιεύεται]6, έχουν λάβει
            υπόψη κατά τον σχεδιασμό της μεθοδολογίας τους για τον δείκτη αναφοράς.
            Εξηγούν επίσης με ποιον τρόπο αντικατοπτρίζονται οι παράγοντες αυτοί στα βασικά
            στοιχεία της εν λόγω μεθοδολογίας, μεταξύ άλλων για την επιλογή υποκείμενων
            στοιχείων ενεργητικού, συντελεστών στάθμισης, μετρήσεων και υποκατάστατων
            δεικτών.
            Η απαίτηση που καθορίζεται στο πρώτο εδάφιο δεν εφαρμόζεται σε δείκτες
            αναφοράς βασικών προϊόντων.
   2.       Για μεμονωμένους δείκτες αναφοράς, οι διαχειριστές δεικτών αναφοράς μπορούν,
            αντί να παρέχουν όλες τις πληροφορίες που απαιτούνται βάσει του υποδείγματος που
            παρατίθεται στο παράρτημα του παρόντος κανονισμού, να αντικαθιστούν τις
            πληροφορίες αυτές με υπερσύνδεσμο, στην παρεχόμενη εξήγηση, προς δικτυακό
            τόπο που περιέχει όλες αυτές τις πληροφορίες.
   3.       Στις περιπτώσεις όπου οι δείκτες αναφοράς αναμειγνύουν διάφορους τύπους
            υποκείμενων στοιχείων ενεργητικού, οι διαχειριστές δεικτών αναφοράς εξηγούν τον
            τρόπο με τον οποίο αντικατοπτρίζονται οι παράγοντες ΠΚΔ για κάθε σχετικό
            υποκείμενο στοιχείο ενεργητικού.
   4.       Οι διαχειριστές δεικτών αναφοράς δύνανται να συμπεριλαμβάνουν στην παρεχόμενη
            εξήγηση πρόσθετους παράγοντες ΠΚΔ και σχετικές πληροφορίες.
   5.       Οι διαχειριστές δεικτών αναφοράς δηλώνουν σαφώς στην παρεχόμενη εξήγηση αν
            επιδιώκουν ή δεν επιδιώκουν στόχους ΠΚΔ.
   6.       Οι διαχειριστές δεικτών αναφοράς συμπεριλαμβάνουν στην παρεχόμενη εξήγηση
            παραπομπή στις πηγές δεδομένων και στα πρότυπα που χρησιμοποιούνται για κάθε
            παράγοντα ΠΚΔ που γνωστοποιείται.
                                                  Άρθρο 2
                            Επικαιροποίηση της παρεχόμενης εξήγησης
   Οι διαχειριστές δεικτών αναφοράς επικαιροποιούν την παρεχόμενη εξήγηση κάθε φορά που
   αλλάζει η μεθοδολογία του δείκτη αναφοράς, και οπωσδήποτε σε ετήσια βάση. Αναφέρουν
   τους λόγους της επικαιροποίησης.
                                                  Άρθρο 3
                                      Έναρξη ισχύος και εφαρμογή
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην
   Επίσημη Εφημερίδα της Ευρωπαϊκής Ένωσης.
   6
          Κατ’ εξουσιοδότηση κανονισμός (ΕΕ) …/… της Επιτροπής, της …, για τη συμπλήρωση του
          κανονισμού (ΕΕ) 2016/1011 του Ευρωπαϊκού Κοινοβουλίου και του Συμβουλίου όσον αφορά την
          εξήγηση, στη δήλωση δείκτη αναφοράς, του τρόπου με τον οποίο αντικατοπτρίζονται περιβαλλοντικοί,
          κοινωνικοί και σχετικοί με τη διακυβέρνηση παράγοντες σε κάθε δείκτη αναφοράς που παρέχεται και
          δημοσιεύεται (ΕΕ L … της …, σ. …).
EL                                                   9                                                     EL
 ---pagebreak---    Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε
   κράτος μέλος.
   Βρυξέλλες, 17.7.2020
                                          Για την Επιτροπή
                                          Η Πρόεδρος
                                          Ursula VON DER LEYEN
EL                                          10                                           EL
 ---documentbreak---                            ΕΥΡΩΠΑΪΚΗ
                           ΕΠΙΤΡΟΠΗ
                                                  Βρυξέλλες, 17.7.2020
                                                  C(2020) 4748 final
                                                  ANNEX
                                     ΠΑΡΑΡΤΗΜΑ
                                           του
         ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΥ (ΕΕ) …/... ΤΗΣ ΕΠΙΤΡΟΠΗΣ
   για τη συμπλήρωση του κανονισμού (ΕΕ) 2016/1011 του Ευρωπαϊκού Κοινοβουλίου και
    του Συμβουλίου όσον αφορά το ελάχιστο περιεχόμενο της εξήγησης του τρόπου με τον
   οποίο αντικατοπτρίζονται περιβαλλοντικοί, κοινωνικοί και σχετικοί με τη διακυβέρνηση
                    παράγοντες στη μεθοδολογία του δείκτη αναφοράς
EL                                                                                      EL
 ---pagebreak---                                                 ΠΑΡΑΡΤΗΜΑ
     ΥΠΟΔΕΙΓΜΑ ΓΙΑ ΤΗΝ ΕΞΗΓΗΣΗ ΤΟΥ ΤΡΟΠΟΥ ΜΕ ΤΟΝ ΟΠΟΙΟ ΤΑ ΒΑΣΙΚΑ
                 ΣΤΟΙΧΕΙΑ ΤΗΣ ΜΕΘΟΔΟΛΟΓΙΑΣ ΤΟΥ ΔΕΙΚΤΗ ΑΝΑΦΟΡΑΣ
            ΑΝΤΙΚΑΤΟΠΤΡΙΖΟΥΝ ΠΕΡΙΒΑΛΛΟΝΤΙΚΟΥΣ, ΚΟΙΝΩΝΙΚΟΥΣ ΚΑΙ
                  ΣΧΕΤΙΚΟΥΣ ΜΕ ΤΗ ΔΙΑΚΥΒΕΡΝΗΣΗ (ΠΚΔ) ΠΑΡΑΓΟΝΤΕΣ
         ΕΞΗΓΗΣΗ ΤΟΥ ΤΡΟΠΟΥ ΜΕ ΤΟΝ ΟΠΟΙΟ ΑΝΤΙΚΑΤΟΠΤΡΙΖΟΝΤΑΙ ΟΙ
        ΠΑΡΑΓΟΝΤΕΣ ΠΚΔ ΣΤΑ ΒΑΣΙΚΑ ΣΤΟΙΧΕΙΑ ΤΗΣ ΜΕΘΟΔΟΛΟΓΙΑΣ ΤΟΥ
                                           ΔΕΙΚΤΗ ΑΝΑΦΟΡΑΣ
   Στοιχείο 1. Όνομα του διαχειριστή δεικτών αναφοράς.
   Στοιχείο 2. Τύπος δείκτη αναφοράς ή οικογένειας
   δεικτών αναφοράς.
   Επιλέξτε το σχετικό υποκείμενο στοιχείο ενεργητικού
   από τον κατάλογο που παρέχεται στο παράρτημα II του
   κατ’ εξουσιοδότηση κανονισμού (ΕΕ) …/… της
   Επιτροπής [Υπηρεσία Εκδόσεων: Να συμπληρωθεί
   παραπομπή στον κατ’ εξουσιοδότηση κανονισμό της
   Επιτροπής για τη συμπλήρωση του κανονισμού (ΕΕ)
   2016/1011 του Ευρωπαϊκού Κοινοβουλίου και του
   Συμβουλίου όσον αφορά την εξήγηση, στη δήλωση
   δείκτη αναφοράς, του τρόπου με τον οποίο
   αντικατοπτρίζονται περιβαλλοντικοί, κοινωνικοί και
   σχετικοί με τη διακυβέρνηση παράγοντες σε κάθε δείκτη
   αναφοράς που παρέχεται και δημοσιεύεται].
   Στοιχείο 3. Ονομασία του δείκτη αναφοράς ή της
   οικογένειας δεικτών αναφοράς.
   Στοιχείο 4. Η μεθοδολογία του δείκτη αναφοράς για       □ Ναι □ Όχι
   τον δείκτη αναφοράς ή την οικογένεια δεικτών
   αναφοράς λαμβάνει υπόψη παράγοντες ΠΚΔ;
   Στοιχείο 5. Στις περιπτώσεις όπου η απάντηση στο στοιχείο 4 είναι θετική, αναφέρατε στη συνέχεια, για κάθε
   οικογένεια δεικτών αναφοράς, τους παράγοντες ΠΚΔ που λαμβάνονται υπόψη στη μεθοδολογία του δείκτη
   αναφοράς για κάθε δείκτη αναφοράς, λαμβάνοντας υπόψη τους παράγοντες ΠΚΔ που αναφέρονται στο
   παράρτημα II του κατ’ εξουσιοδότηση κανονισμού (ΕΕ) …/… της Επιτροπής [Υπηρεσία Εκδόσεων: Να
   συμπληρωθεί παραπομπή στον κατ’ εξουσιοδότηση κανονισμό της Επιτροπής για τη συμπλήρωση του κανονισμού
   (ΕΕ) 2016/1011 του Ευρωπαϊκού Κοινοβουλίου και του Συμβουλίου όσον αφορά την εξήγηση, στη δήλωση δείκτη
   αναφοράς, του τρόπου με τον οποίο αντικατοπτρίζονται περιβαλλοντικοί, κοινωνικοί και σχετικοί με τη
   διακυβέρνηση παράγοντες σε κάθε δείκτη αναφοράς που παρέχεται και δημοσιεύεται].
   Εξηγήστε πώς χρησιμοποιούνται αυτοί οι παράγοντες ΠΚΔ για την επιλογή, τη στάθμιση ή την εξαίρεση
   υποκείμενων στοιχείων ενεργητικού.
   Οι παράγοντες ΠΚΔ γνωστοποιούνται με μια συγκεντρωτική σταθμισμένη μέση τιμή στο επίπεδο της
   οικογένειας δεικτών αναφοράς.
   α) Κατάλογος περιβαλλοντικών παραγόντων που                    Επιλογή, στάθμιση ή εξαίρεση:
              λαμβάνονται υπόψη:
   β) Κατάλογος κοινωνικών           παραγόντων     που           Επιλογή, στάθμιση ή εξαίρεση:
   λαμβάνονται υπόψη:
EL                                                       1                                                    EL
 ---pagebreak---    γ) Κατάλογος σχετικών με τη             διακυβέρνηση            Επιλογή, στάθμιση ή εξαίρεση:
   παραγόντων που λαμβάνονται υπόψη:
   Στοιχείο 6. Στις περιπτώσεις όπου η απάντηση στο στοιχείο 4 είναι θετική, αναφέρατε στη συνέχεια, για κάθε
   δείκτη αναφοράς, τους παράγοντες ΠΚΔ που λαμβάνονται υπόψη στη μεθοδολογία του δείκτη αναφοράς για
   κάθε δείκτη αναφοράς, λαμβάνοντας υπόψη τους παράγοντες ΠΚΔ που αναφέρονται στο παράρτημα II του κατ’
   εξουσιοδότηση κανονισμού (ΕΕ) …/… της Επιτροπής [Υπηρεσία Εκδόσεων: Να συμπληρωθεί παραπομπή στον
   κατ’ εξουσιοδότηση κανονισμό της Επιτροπής για τη συμπλήρωση του κανονισμού (ΕΕ) 2016/1011 του
   Ευρωπαϊκού Κοινοβουλίου και του Συμβουλίου όσον αφορά την εξήγηση, στη δήλωση δείκτη αναφοράς, του
   τρόπου με τον οποίο αντικατοπτρίζονται περιβαλλοντικοί, κοινωνικοί και σχετικοί με τη διακυβέρνηση παράγοντες
   σε κάθε δείκτη αναφοράς που παρέχεται και δημοσιεύεται], ανάλογα με το σχετικό υποκείμενο στοιχείο
   ενεργητικού.
   Εξηγήστε πώς χρησιμοποιούνται αυτοί οι παράγοντες ΠΚΔ για την επιλογή, τη στάθμιση ή την εξαίρεση
   υποκείμενων στοιχείων ενεργητικού.
   Οι παράγοντες ΠΚΔ δεν γνωστοποιούνται για κάθε συνιστώσα του δείκτη αναφοράς, αλλά γνωστοποιούνται με
   μια συγκεντρωτική σταθμισμένη μέση τιμή του δείκτη αναφοράς.
   Εναλλακτικά, όλες αυτές οι πληροφορίες μπορούν να υποβληθούν με τη μορφή υπερσυνδέσμου προς τον
   δικτυακό τόπο του διαχειριστή δεικτών αναφοράς, που περιλαμβάνεται στην παρούσα εξήγηση. Η διάθεση των
   πληροφοριών στον δικτυακό τόπο και η πρόσβαση σε αυτές είναι εύκολη. Οι διαχειριστές δεικτών αναφοράς
   διασφαλίζουν ότι οι πληροφορίες που δημοσιεύτηκαν στον δικτυακό τόπο τους παραμένουν διαθέσιμες για
   πέντε έτη.
   α) Κατάλογος περιβαλλοντικών παραγόντων που                     Επιλογή, στάθμιση ή εξαίρεση:
   λαμβάνονται υπόψη:
   β) Κατάλογος κοινωνικών           παραγόντων      που           Επιλογή, στάθμιση ή εξαίρεση:
   λαμβάνονται υπόψη:
   γ) Κατάλογος σχετικών με τη             διακυβέρνηση            Επιλογή, στάθμιση ή εξαίρεση:
   παραγόντων που λαμβάνονται υπόψη:
   Υπερσύνδεσμος προς τις πληροφορίες για τους
   παράγοντες ΠΚΔ για κάθε δείκτη αναφοράς:
   Στοιχείο 7. Δεδομένα και πρότυπα που χρησιμοποιούνται
   α) Εισαγωγή δεδομένων.
   i) Περιγράψτε αν τα δεδομένα δηλώνονται,
   μοντελοποιούνται ή προέρχονται από εσωτερικές ή
   εξωτερικές πηγές.
   ii) Στις περιπτώσεις όπου τα δεδομένα δηλώνονται,
   μοντελοποιούνται ή προέρχονται από εξωτερικές πηγές,
   αναφέρατε το τρίτο μέρος που παρέχει τα δεδομένα.
   β) Επαλήθευση και ποιότητα δεδομένων.
   Περιγράψτε πώς επαληθεύονται τα δεδομένα και πώς
   διασφαλίζεται η ποιότητα αυτών των δεδομένων.
   γ) Πρότυπα αναφοράς
   Περιγράψτε τα διεθνή πρότυπα που χρησιμοποιούνται
EL                                                       2                                                       EL
 ---pagebreak---    στη μεθοδολογία του δείκτη αναφοράς.
   Ημερομηνία τελευταίας επικαιροποίησης και λόγος
   επικαιροποίησης:
EL                                                 3 EL